Neuraphoconnus

Neuraphoconnus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små (1-2 millimeter), mørke, blanke, rødbrune biller, fint hårete. Denen slekten utmerker seg med ganske slank kroppsform. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Noen lever også i hule trær.

Utbredelse 
Slekten er lever på New Zealand, Ny-Caledonia og i Polynesia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Stammen Glandulariini
 Slekten Neuraphoconnus Franz, 1971
 Neuraphoconnus brevivestis Franz, 1980
 Neuraphoconnus caledonicus Franz, 1971
 Neuraphoconnus corbassoni Franz, 1971
 Neuraphoconnus excavaticollis Franz, 1971
 Neuraphoconnus houailouensis Franz, 1971
 Neuraphoconnus kuscheli Franz, 1977
 Neuraphoconnus mouirangei Franz, 1971
 Neuraphoconnus nanulus Franz, 1971
 Neuraphoconnus noumeanus Franz, 1971
 Neuraphoconnus oceanicus Franz, 1971
 Neuraphoconnus procerus Franz, 1979
 Neuraphoconnus remissus Franz, 1980
 Neuraphoconnus rivalis Franz, 1971
 Neuraphoconnus schmidi Franz, 1971
 Neuraphoconnus sericeus Franz, 1980
 Neuraphoconnus tiouandeanus Franz, 1979

Eksterne lenker 
 

Perlebiller
Biller formelt beskrevet i 1971
Dyr formelt beskrevet av Herbert Franz